Хуссар Ирыстоны президенты æвзæрстытæ (2011)
2011-æм азы 13 ноябры Хуссар Ирыстоны цыдис президенты æвзæрстыты фыццаг тур.

Æдæппæт регистрацигонд æрцыдысты 17 кандидаты:
 Æлборты Игорь — Республикæ Хуссар Ирыстоны иргъæфы министры хæдивæг;
 Бæззаты Инал — РХИ-йы парламенты депутат;
 Бестауты Айвар — Республикон рынчындоны хайады сæргълæууæг;
 Бибылты Анатолий — РХИ-йы уæлвæткон уавæрты иувæрс кæныны фæдыл министр;
 Битеты Сергей — РХИ-йы юстицийы министрады сæйраг тæрхонон пъырыстыф;
 Гæбæраты Эдуард — РХИ-йы иргъæфы министрады артиллерийы сæргълæууæг; йæ кандидатурæ аиста Къæбысты Георгийы æххуысæн;
 Джыккайты Джемал — Республикон рынчындон диагностикæйы кабинеты сæрдар;
 Джиоты Аллæ — РХИ-йы ахуырады кæддæры министр (2002-2006 азты);
 Коцты Алан — спорты скъолайы ахуыргæнæг; йæ кандидатурæ аиста Бибилты Анатолийы æххуысæн;
 Къæбысты Георгий — Информаци, бастдзинад æмæ дзыллон коммуникациты паддзахадон комитеты сæрдар;
 Плиты Алан — РХИ-йы фæсарæйнаг хъуыддæгты министры хæдивæг;
 Тæсойты Дмитрий — Социал-демократон змæлды рæздзог;
 Тедеты Сослан — РХИ-йы Мидхъуыддæгты министрады СОБР-ы командир;
 Хъотайты Алан — Цхинвалы мэры фыццаг хæдивæг;
 Челæхсаты Владимир — РХИ-йы парламенты депутат (III æмæ IV æвзæрсты);
 Цгъойты Мераб — РХИ-йы парламенты депутат;
 Цыхуырбаты Вадим — дзулфыцæн комбинаты директор.

Бюллетентæ джиппæй рацыдысты æппæт 17 кандидаты нæмттимæ, æмæ, йæ кандидатурæ чи аиста, уыцы æхсæз адæймаджы нæмттæ æвзæрстыты къамисы кусджытæ-иу ахахх кодтой къухæй.

Æвзæрстыты дыккаг турмæ 11 кандидатæй рацыдысты Джиоты Аллæ æмæ Бибылты Анатолий. Тур ахицæн ис 2011-æм азы 27 ноябры, æмæ дзы Джиоты Аллæ райста 56,74% хъæлæстæ. Æвзæрстыты официалон фæстиуæг нæма хъуыстгонд у. Конституци æмæ закъонмæ гæсгæ, æвзæрст президент йæ бармæ бацæуы æвзæрстыты фæстиуджытæ фехъусын кæныны фæстæ дæсæм боны.

Æддаг æрмæг 
 ИА «Рес»: Цхинвал æвзæрстыты агъоммæ

Фиппаинæгтæ 

Хуссар Ирыстон